04006011908980008 


5717 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 601 


19 Αυγούστου 1998 


ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Μερική ανάκληση της απαλλοτρίωσης που κηρύχθηκε 
με την Δ.5261/4282/26.9.79 (ΦΕΚ 633/7.11.79 
τ.Δ') κοινή υπουργική απόφαση. 1 

Μερική ανάκληση της αναγκαστικής απαλλοτρίωσης 
που κηρύχθηκε με την 1080444/4962/0010/ 
24.7.95 (ΦΕΚ 602/9.8.95 τ.Δ') κοινή υπουργική 
απόφαση. 2 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρί¬ 
σκεται εντός του οικισμού Λεύκτρου της κοινότητας 
Νεοχωρίου (Ν. Μεσσηνίας) και καθορισμός ειδικών \ 


όρων και περιορισμών δόμησης αυτού. 3 

Χαρακτηρισμός ως διατηρητέου οικιστικού συνόλου 
που βρίσκεται εντός του οικισμού Αρεόπολης του 
δήμου Αρεόπολης (Ν. Λακωνίας) και καθορισμός ει¬ 
δικών όρων και περιορισμών δόμησης αυτού. 4 

Τροποποίηση εγκεκριμένου ρυμοτομικού σχεδίου του 
Δήμου Κηφισιάς στην οδό Ναούσης μεταξύ των Ο.Τ. 
626 και 627.:. 5 


ΑΠΑ ΛΛΟΤΡΙΩΣ ΕΙΣ 

ΑΠΟΦΑΣΕΙΣ 

Αριθ. 1072504/4987/0010 (1) 

Μερική ανάκληση της απαλλοτρίωσης που κηρύχθηκε με 
την Δ.5261/4282/26.9.79 (ΦΕΚ 633/7.11.79 τ.Δ') 
κοινή υπουργική απόφαση. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 12 του Ν.Δ. 797/71 «περί 


αναγκαστικών απαλλοτριώσεων», όπως αντικαταστάθη* 
θηκαν με την παραγρ. 19 του άρθρου 6 του Ν. 2160/93. 

2. Την Δ.5261/4282/26.9.79 (ΦΕΚ 633/7.11.79 τ.Δ’) 
κοινή υπουργική απόφαση, με την οποία κηρύχθηκε ανα¬ 
γκαστική απαλλοτρίωση για την κατασκευή της κύριας δι¬ 
ώρυγας Κυβερίου (Τμήματος Άργους - Ναυπλίου) στην 
περιοχή του Νομού Αργολίδας. 

3. Τα 1337882/24.12.97 και 1337886/24.12.97 αντί¬ 
γραφα διπλοτύπων είσπραξης της ΔΟΥ Άργους, από τα 
οποία προκύπτει ότι η αποζημίωση που καθορίστηκε με 
την 1038528/2455/0010/2.4.97 απόφαση του Υπουρ¬ 
γού Οικονομικών επιστράφηκε στο Δημόσιο. 

4. Την 1107147/1239/006Α74.10.96 (ΦΕΚ 922/ 
7.10.96 τ. Β’) κοινή απόφαση του Πρωθυπουργού και του 
Υπουργού Οικονομικών, σχετικά με την ανάθεση αρμοδιο¬ 
τήτων στους Υφυπουργούς Οικονομικών, αποφασί¬ 
ζουμε: 

Ανακαλούμε μερικά την αναγκαστική απαλλοτρίωση 
που κηρύχθηκε με την Δ 5261/4282/26.9.79 (ΦΕΚ 633/ 
7.11.79 τ. Δ’) κοινή υπουργική απόφαση και συγκεκριμένα 
ως προς έκταση 1855,5 τ.μ., η οποία αποτελεί τμήμα της 
με αριθμ. 456 ιδιοκτησίας και εικονίζεται με στοιχεία Α-Β- 
Γ-Δ-Α στο με κλίμακα 1:2000 και αριθμό σχεδίου 31.6/14 
από Σεπτεμβρίου 1977, κτηματολογικό διάγραμμα, το 
οποίο συμπλήρωσε για την ανάκληση ο Πολ. Μηχανικός 
Παν. Κωνσταντόπουλος και θεώρησε ο Δ/ντής της 1ης 
ΔΕΚΕ - Περιφέρειας Πελοποννήσου Χαράλαμπος Τσου- 
λούπας, στις 28.12.1994 και στον αντίστοιχο από 
24.1.1995, κτηματολογικό πίνακα, τον οποίο συνέταξε ο 
Χαρ. Τσουλούπας και θεώρησε ο Διευθυντής της 1ης 
ΔΕΚΕ - Περιφέρειας Πελοποννήσου Γεώργιος Κοκοσιού- 
λης στις 24.1.1995, γιατί η έκταση αυτή δεν πρόκειται να 
χρησιμοποιηθεί για το σκοπό που απαλλοτριώθηκε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 1998 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ Κ. ΛΑΛΙΩΤΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1072505/4986/0010 (2) 

Μερική ανάκληση της αναγκαστικής απαλλοτρίωσης που 

κηρύχθηκε με την 1080444/4962/0010/24.7.95 

(ΦΕΚ 602/9.8.95 τ.Δ') κοινή υπουργική απόφαση. 

01 ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 12 του Ν.Δ. 797/1971 
«περί αναγκαστικών απαλλοτριώσεων». 

2. Την 1080444/4962/0010/24.7.95 (ΦΕΚ 602/ 
9.8.95 τ. Δ') κοινή υπουργική απόφαση σχετικά με την κή¬ 
ρυξη αναγκαστικής απαλλοτρίωσης για την κατασκευή του 
έργου «Αξιοποίηση υδάτινων πόρων Βοιωτικού Κηφισ- 
σού». 

3. Την 1107147/1239/0006Α74.10.96 (ΦΕΚ 922/ 
7.10.96 τ. Β') κοινή απόφαση του Πρωθυπουργού και του 
Υπουργού Οικονομικών, σχετικά με την ανάθεση αρμοδιο¬ 
τήτων στους Υφυπουργούς Οικονομικών, αποφασί¬ 
ζουμε: 

Ανακαλούμε μερικώς την αναγκαστική απαλλοτρίωση 
που κηρύχθηκε με την 1080444/4962/0010/24.7.95 


(ΦΕΚ 602/9.8.95 τ. Δ’) κοινή υπουργική απόφαση, για την 
κατασκευή του έργου «Αξιοποίηση υδάτινων πόρων Βοιω- 
τικού Κηφισσού και συγκεκριμένα μόνο ως προς έκταση 
14.110,54 τ.μ., η οποία εικονίζεται με κλίμακα 1:500 και 
με: α) αριθμούς ιδιοκτησιών 1, 2, 3, 4, 5, 6, 7, 8 και 9 στο 
απόσπασμα του με αριθμό σχεδίου ΚΤ1 β κτηματολογικού 
διαγράμματος και β) αριθμούς ιδιοκτησιών 1, 2 και 3 στο 
απόσπασμα του με αριθμό σχεδίου ΚΤ2β κτηματολογικού 
διαγράμματος και στον αντίστοιχο κτηματολογικό πίνακα 
των εν λόγω διαγραμμάτων, γιατί η έκταση αυτή δεν πρό¬ 
κειται να χρησιμοποιηθεί για το σκοπό που απαλλοτριώ¬ 
θηκε. Όλα τα παραπάνω κτηματολογικό στοιχεία έχει συ- 
ντάξει ο Εργοδηγός Δ.Ε. X. Ντέλλας και έχει θεωρήσει ο 
Δ/ντής της 1ης ΔΕΚΕ Δ. Πλέσσας, στις 7.6.1996. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Ιουλίου 1998 

ΟΙ ΥΠΟΥΡΓΟΙ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΚΑΙ ΔΗΜΟΣΙΩΝ ΕΡΓΩΝ 

Γ. ΔΡΥΣ Κ. ΛΑΛΙΩΤΗΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 

ΠΟ ΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 19308/4231 (3) 

Χαρακτηρισμός ως διατηρητέου του κτιρίου που βρίσκεται 

εντός του οικισμού Λεύκτρου της κοινότητας Νεοχω- 

ρίου (Ν. Μεσσηνίας) και καθορισμός ειδικών όρων και 

περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α’ 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποιήθηκαν με το άρθρο 1 (παρ. 1 και 
2) του Ν. 1772/1988 «Τροποποίηση διατάξεων του Ν. 
1577/85 «ΓΟΚ» και άλλες διατάξεις (Α’ 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137) που προ¬ 
στέθηκε με το άρθρο 27 του Ν. 2081/1992 (Α’ 154) και 
αντικαταστάθηκε με την παραγρ. 2α του άρθρου 1 του Ν. 
2469/1997 (Α’ 38). 

3. Την υπ’ αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτή¬ 
των του Υπουργού και του Υφυπουργού Περιβάλλοντος, 
Χωροταξίας και Δημοσίων Έργων στον Γενικό Γραμματέα 
και στους Προϊσταμένους των Γενικών Διευθύνσεων, 
Διευθύνσεων και Τμημάτων του Υπουργείου Περιβάλλο¬ 
ντος, Χωροταξίας και Δημοσίων Έργων πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α’ 9). 

5. Την από 21.1.1998 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Την από 19.3.1998 (αριθ. πρωτ. 8467/2635/ 
20.3.1998 σύμφωνη γνώμη του ενδιαφερόμενου Αναστ. 
Γεωργιλέα. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού του οικείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το κτίριο που βρίσκε¬ 
ται εντός του οικισμού Λεύκτρου της κοινότητας Νεοχω- 
ρίου (Ν. Μεσσηνίας) φερόμενο ως ιδιοκτησία Αναστασίου 


Γ. Γεωργιλέα, όπως φαίνεται με μαύρη διαγράμμιση στο 
σχετικό πρωτότυπο διάγραμμα σε κλίμακα 1:5000 που θε¬ 
ωρήθηκε από τον Προϊστάμενο της Δ/νσης Τοπογραφι- 
κών Εφαρμογών με την 19308/1998 πράξη του και που 
αντίτυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Διατηρητέο χαρακτηρίζεται το αρχικό κτίριο καθώς 
και στοιχεία του περιβάλλοντος αυτό χώρου (μάντρες, αυ¬ 
λόθυρα, στέρνα κ.λπ) όπως και οι εναρμονιζόμενες με 
αυτό μεταγενέστερες προσθήκες, όχι όμως και τα κάθε 
είδους υπάρχοντα προσκτίσματα που αλλοιώνουν το αρ¬ 
χικό κτίριο. 

Ο καθορισμός των προσκτισμάτων που αλλοιώνουν το 
αρχικό κτίριο πραγματοποιείται από την Επιτροπή Πολεο- 
δομικού και Αρχιτεκτονικού Ελέγχου (ΕΠΑΕ). 

3. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών ή διακοσμητικών στοιχείων του, 
πλην των στοιχείων για τα οποία έχει γνωμοδοτήσει η 
ΕΠΑΕ. 

4. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου που χαρακτηρίζεται ως διατηρητέο, εφό¬ 
σον δεν αλλοιώνεται ο γενικός αρχιτεκτονικός χαρακτή¬ 
ρας του κτιρίου και δεν θίγονται τα διατηρητέα στοιχεία 
του. 

5. Ανέγερση νέου κτιρίου στο οικόπεδο που υπάρχει το 
διατηρητέο κτίσμα καθώς και προσθήκη σ’ αυτό επιτρέ¬ 
πονται μετά από σύμφωνη γνώμη της ΕΠΑΕ σύμφωνα με 
τις ισχύουσες πολεοδομικές διατάξεις εφόσον δεν παρα¬ 
βλάπτεται το κτίριο και ο χώρος που το περιβάλλει. 

6. Απαγορεύεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
σμα. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

7. Για οποιαδήποτε επέμβαση στο εξωτερικό και εσω¬ 
τερικό του κτιρίου, καθώς και για την τοποθέτηση επιγρα¬ 
φών, απαιτείται η έγκριση της ΕΠΑΕ. 

8. Επιτρέπεται η χρήση του κτιρίου ως «ξενώνας». 

9. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Ιουλίου 1998 

Με εντολή Υπουργού 
Ο Γενικός Γραμματέας 
ΗΜΑΣ ΜΠΕΡΙΑΤΟΣ 

Αριθ. 19304/4227 (4) 

Χαρακτηρισμός ως διατηρητέου οικιστικού συνόλου που 
βρίσκεται εντός του οικισμού Αρεόπολης του δήμου 
Αρεόπολης (Ν. Λακωνίας) και καθορισμός ειδικών 
όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποιήθηκαν με το άρθρο 1 (παρ. 1 και 
2) του Ν. 1772/1988 «Τροποποίηση διατάξεων του Ν. 
1577/85 «ΓΟΚ» και άλλες διατάξεις (Α’ 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α’ 137) που προ¬ 
στέθηκε με το άρθρο 27 του Ν. 2081/1992 (Α’ 154) και 
αντικαταστάθηκε με την παραγρ. 2α του άρθρου 1 του Ν. 
2469/1997 (Α’ 38). 

3. Την υπ’ αριθμ. 103326/1281/5.12.1996 απόφαση 
του Υπουργού και του Υφυπουργού Περιβάλλοντος, Χω¬ 
ροταξίας και Δημοσίων Έργων «Μεταβίβαση αρμοδιοτή¬ 
των του Υπουργού και του Υφυπουργού Περιβάλλοντος, 
Χωροταξίας και Δημοσίων Έργων στον Γενικό Γραμματέα 
και στους Προϊσταμένους των Γενικών Διευθύνσεων, 
Διευθύνσεων και Τμημάτων του Υπουργείου Περιβάλλο¬ 
ντος, Χωροταξίας και Δημοσίων Έργων πλην Γενικής 
Γραμματείας Δημοσίων Έργων» (1126Β/16.12.1996). 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου Περιβάλλο¬ 
ντος, Χωροταξίας και Δημοσίων Έργων» (Α' 9). 

5. Την από 20.3.1997 αιτιολογική έκθεση της Διεύθυν¬ 
σης Πολεοδομικού Σχεδιασμού - Τμήμα Παραδοσιακών 
Οικισμών. 

6. Το γεγονός ότι παρήλθε άπρακτη η προθεσμία που 
προβλέπεται από τις διατάξεις του άρθρου 4 παρ. 2 του Ν. 
1577/1985 «ΓΟΚ» (Α’ 210), όπως τροποποιήθηκε με την 
παρ. 2α του άρθρου 1 του Ν. 1772/1988 (Α’ 91) χωρίς να 
περιέλθουν στη Δ/νση Πολεοδομικού Σχεδιασμού - Τμήμα 
Παραδοσιακών Οικισμών τυχόν αντιρρήσεις του ενδιαφε¬ 
ρομένου. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του κρα¬ 
τικού προϋπολογισμού και του οικείου Ο.Τ.Α., αποφασί¬ 
ζουμε: 

1. Χαρακτηρίζεται ως διατηρητέο το οικιστικό σύνολο 
που βρίσκεται εντός του οικισμού Αρεόπολης του δήμου 


Αρεόπολης (Ν. Λακωνίας), που έχει κηρυχθεί ως τόπος ει¬ 
δικής κρατικής προστασίας με την υπ’ αριθ. ΥΑ/Α7Φ31/ 
2200/201/19.4.1976 απόφαση του Υπουργού Πολιτι¬ 
σμού «Χαρακτηρίζομεν ως τόπους χρήζοντας ειδικής προ¬ 
στασίας προς τον σκοπόν διατηρήσεως του ιδιαίτερου αρ¬ 
χιτεκτονικού των χαρακτήρος τους κάτωθι οικισμούς Αρε¬ 
όπολης Μάνης» (Β’ 612), φερόμενο ως ιδιοκτησία Μ.Γ. 
Αρναούτη, όπως φαίνεται με μαύρη διαγράμμιση στο σχε¬ 
τικό πρωτότυπο διάγραμμα σε κλίμακα 1:200 που θεωρή¬ 
θηκε από τον Προϊστάμενο της Δ/νσης Τοπογραφικών 
Εφαρμογών με την 19304/1998 πράξη του και που αντί¬ 
τυπό του σε φωτοσμίκρυνση δημοσιεύεται με την πα¬ 
ρούσα απόφαση. 

2. Διατηρητέο χαρακτηρίζεται το αρχικό εκάστοτε κτί¬ 
ριο καθώς και στοιχεία του περιβάλλοντος αυτό χώρου 
(μάντρες, πύλες εισόδου, παρατηρητήριο, γούρνες κ.λπ) 
όπως και οι εναρμονιζόμενες με το αρχικό κτίριο μεταγε¬ 
νέστερες προσθήκες, και οι στέρνες. 

3. Στο χαρακτηριζόμενο ως διατηρητέο οικιστικό σύ¬ 
νολο απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών ή διακοσμητικών 
τους στοιχείων. 

4. Επιτρέπεται η αποκατάσταση των ερειπωμένων κτι- 
σμάτων, η επισκευή, ο εκσυγχρονισμός των εγκαταστά¬ 
σεων, η στατική ενίσχυση και η εσωτερική διαρρύθμιση 
κάθε κτίσματος του οικιστικού συνόλου που χαρακτηρίζε¬ 
ται ως διατηρητέο, εφόσον δεν αλλοιώνεται ο γενικός αρ¬ 
χιτεκτονικός χαρακτήρας του κτιρίου και δεν θίγονται τα 
διατηρητέα στοιχεία του. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο οι¬ 
κιστικό σύνολο. 

Επιτρέπεται μόνο η τοποθέτηση επιγραφών περιορι¬ 
σμένων διαστάσεων που πληροφορούν για τυχόν χρήση 
των χώρων του κτιρίου. 

6. Για οποιαδήποτε επέμβαση στο εξωτερικό και εσω¬ 
τερικό κάθε κτίσματος του διατηρητέου οικιστικού συνό¬ 
λου, καθώς και για την τοποθέτηση επιγραφών, απαιτείται 
η έγκριση της Επιτροπής Πολεοδομικού και Αρχιτεκτονι¬ 
κού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 8 Ιουλίου 1998 

Με εντολή Υπουργού 
Ο Γ ενικός Γ ραμματέας 
ΗΛΙΑΣ ΜΠΕΡΙΑΤΟΣ 

Αριθ. 10664 (5) 

Τροποποίηση εγκεκριμένου ρυμοτομικού σχεδίου του Δή¬ 
μου Κηφισιάς στην οδό Ναούσης μεταξύ των Ο.Τ. 626 
και 627. 

Ο ΝΟΜΑΡΧΗΣ ΑΘΗΝΩΝ 
Έχοντας υπόψη: 

1. Τις διατάξεις του από 17.7.1923 Ν.Δ/τος και ειδικό¬ 
τερα των άρθρων 3 και 70 αυτού όπως μεταγενέστερα 
τροποποιήθηκαν και συμπληρώθηκαν. 

2. Τις διατάξεις του Α.Ν. 314/68 (ΦΕΚ 47/Α) όπως με¬ 
ταγενέστερα τροποποιήθηκαν με το υπ' αρ. 1018/71 
Ν.Δ/γμα (ΦΕΚ 220Αα) και με την παρ. 3 του άρθρου 34 
του Ν. 1577/85 (ΦΕΚ 210/Α). 

3. Τις διατάξεις του υπ' αρ. 183/86 ΓΙ.Δ/τος (ΦΕΚ 
70/ Α). 

4. Τις διατάξεις του Ν. 2218/94 (ΦΕΚ 90/Α) περί ίδρυ¬ 
σης νομαρχιακής Αυτοδιοίκησης κ.λπ. όπως αντικαταστά- 
θηκαν με τον Ν. 2240/94 (ΦΕΚ 153/Α/94). 

5. Τον ισχύοντα Οργανισμό Εσωτερικής Λειτουργίας 
των Υπηρεσιών της Νομαρχίας Αθηνών (ΦΕΚ 1262Β7 
31.12.97) και τις αρ. 6/2.1.98 και 9655/7.6.96 αποφά¬ 
σεις Νομάρχη Αθηνών περί μεταβίβασης αρμοδιοτήτων. 

6. Την υπ' αρ. 174/97 απόφαση του Δημοτικού Συμβου¬ 
λίου Κηφισιάς. 

7. Τις υπ’ αρ. 21/11/11.6.98 και 24/4/2.7.98 γνωμο¬ 


δοτήσεις του ΣΧΟΠ Νομαρχιακού Τομέα Ανατ. Αθήνας, 
αποφασίζουμε: 

Αρθρο Ιο 

Εγκρίνεταιη τροποποίηση του εγκεκριμένου ρυμοτομι¬ 
κού σχεδίου Δήμου Κηφισιάς με μείωση της οδού Ναού¬ 
σης από 8,00 σε 6,00 μέτρα μεταξύ των Ο.Τ. 626 και 627 
και τον καθορισμό προκηπίου πλάτους 4,00 μέτρων, όπως 
φαίνεται στο συνημμένο σε αυτήν την απόφαση σχεδιά¬ 
γραμμα. 

Άρθρο 2ο 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού και του 
προϋπολογισμού του Δήμου Κηφισιάς (άρθρο 27 του Ν. 
2081/1992 σχ. εγγρ. Δήμου Κηφισιάς 18776/ 
11.12.97. 

Άρθρο 3ο 

Η ισχύς αυτής της απόφασης αρχίζει από την ημερομη¬ 
νία δημοσίευσής της στην εφημερίδα της Κυβέρνησης. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 17 Ιουλίου 1998 

Ο Βοηθός Νομάρχη 
ΓΙΩΡΓΟΣ ΑΝΑΝΙΑΔΗΣ 

